CELEX: 62016CN0372
Language: hr
Date: 2016-07-06 00:00:00
Title: Predmet C-372/16: Zahtjev za prethodnu odluku koji je 6. srpnja 2016. uputio Oberlandesgericht München (Njemačka) – Soha Sahyouni protiv Raja Mamisch

19.9.2016   
            
            
               HR
            
            
               Službeni list Europske unije
            
            
               C 343/33
            
         Zahtjev za prethodnu odluku koji je 6. srpnja 2016. uputio Oberlandesgericht München (Njemačka) – Soha Sahyouni protiv Raja Mamisch
   (Predmet C-372/16)
   (2016/C 343/45)
   Jezik postupka: njemački
   
      Sud koji je uputio zahtjev
   
   Oberlandesgericht München
   
      Stranke glavnog postupka
   
   
      Tužitelj: Soha Sahyouni
   
      Tuženik: Raja Mamisch
   
      Prethodna pitanja
   
   
               1.
            
            
               Ulaze li u područje primjene sukladno članku 1. Uredbe Vijeća (EU) br. 1259/2010 (1) od 20. prosinca 2010. o provedbi pojačane suradnje u području prava primjenljivog na razvod braka i zakonsku rastavu i slučajevi privatnog razvoda braka – u predmetnom slučaju razvod braka putem jednostrane izjave jednog bračnog druga pred vjerskim sudom u Siriji na temelju šerijatskog prava?
            
         
               2.
            
            
               U slučaju pozitivnog odgovora na prvo pitanje:
               Treba li kod primjene Uredbe (EU) br. 1259/2010 u okviru ispitivanja iz njezina članka 10. u slučajevima privatnog razvoda braka
               
                           (1)
                        
                        
                           poći in abstracto od usporedbe na temelju koje pravo primjenjivo u skladu s člankom 8. doduše odobrava pristup razvodu braka i drugom bračnom drugu, ali taj razvod zbog njegova spola čini ovisnim o drugim postupovnim i materijalnim pretpostavkama koje se razlikuju od onih za pristup prvoga bračnoga druga,
                           ili
                        
                     
                           (2)
                        
                        
                           primjenjivost te norme ovisi o tome da primjena in abstracto diskriminatornog stranog prava bude diskriminatorna i u konkretnom pojedinačnom slučaju?
                        
                     
         
               3.
            
            
               U slučaju pozitivnog odgovora na točku 2. drugog pitanja:
               Predstavlja li suglasnost diskriminiranog bračnog druga s razvodom braka – također u obliku odobrenog prihvata naknade – već jedan razlog za neprimjenjivanje odredbe?
            
         
      (1)  SL L 343, str. 10. (SL, posebno izdanje na hrvatskom jeziku, poglavlje 19., svezak 13., str. 172.)